Насуперак усім пажаданьням службы бясьпекі, ва ўсіх краінах Зьверхнік Каталіцкай Царквы знаходзіўся ў натоўпе, сярод мноства людзей, у тым ліку і ў афрыканскіх краінах, якія знаходзяцца ў актыўнай фазе ўзброенага канфлікту. Сьвяты Айцец Францішак аддае перавагу простым аўто.Ён не зьмяняў свайму правілу сьціпласьці і стрыманасьці і ўсюды карыстаўся самымі звычайнымі аўтамабілямі. Нярэдка маршрут яго перамяшчэньня быў незапланаваным і непрадказальным: Папа спыняў аўто, калі бачыў дзіця, якога пажадаў блаславіць, ехаў у бядняцкія кварталы, каб падтрымаць пакінутых, нечакана для ўсіх зьяўляўся ў дзіцячай лякарні.